cyanic-selkie/wikianc huggingface dataset:
(8117) Յուանլոնգպինգ
Միջին հեռավորությունը Արեգակից կազմում է 3,033633 ա. մ., առավելագույնը մոտենում է 2,697 ա. մ. հեռավորության վրա և հեռանում 3,3703 ա. մ. ։ Արեգակի շուրջ մեկ ամբողջական պտույտ է կատարում 1929,94 երկրային օրվա ընթացքում, իր ուղեծրով շարժվելով միջինում 0,186535 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,46° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դրևվատնետ
Դրևվատնետ (Drevvatnet), լիճ Նորվեգիայի Նուրլան ֆյուլքեի (մարզի) Վեվսն կոմունայում (համայնքում)։ Հանդիսանում է զբոսաշրջային հայտնի վայր, որտեղ ամռան ամիսներին կազմակերպվում են վրանային ճամբարներ, այդ թվում՝ նաև գիտահետազոտական բանակումներ ։
Բնութագիր
Լիճը գտնվում է ծովի մակարդակից 48 մ բարձրության վրա։ Ունի 4,93 կմ² մակերես։ Ափի ամբողջ երկարությունը կազմում է 11,74 կմ ։
Անվանում
Անվան առաջին մասն առաջացել է Դրևյա գետի անվանումից, որին միացվել է «vatn» վերջավորությունը, ինչը նշանակում է լիճ ։
Ծանոթագրություններ
Կատեգորիա:Նորվեգիայի լճեր Կատեգորիա:Եվրոպայի լճեր
Փիրդովդան
Փիրդովդան, գյուղ Հայկական ԽՍՀի Ղափանի շրջանում, Կապան քաղաքից 22 կմ հարավ-արևելք, Քաջարան քաղաքի հարավային կողմում, Թղջի գետի աջակողմյան Հանքավան վտակի փախ ափին, նախկին Հանքավան բանավանի տեղում, որը մասամբ մտել է Քաջարան քաղաքի շրջագծի մեջ։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։
Պատմություն
1922 թվականին ուներ 19 թուրք բնակիչ։ 1922 թվականից հետո գյուղը ապաբնակեցվել է։
Բնակչություն
Բնակիչները հայեր էին։
Փիրդովդանի ազգաբնակչության փոփոխությունը.
Տնտեսություն
Գյուղի մոտակայքում գտնվում էր պղնձի հանքավայր։
Պատմամշակութային կառույցներ
Գյուղում եղել է Սուրբ Դավիթ (Փիրդովդան) անունով մատուռ, որը օտարները թարգմանելիս աղավաղել և դարձրել են Փիրդովդան կամ Փիդոուդան, որից էլ առաջացել է գյուղի անվանումը։ Ըստ ավանդության Դավիթը եղել է եպիսկոպոս, որը սպանվել է անհայտ մարդկանց ձեռքով ։
Լուսանկարչության թանգարան (Վինտերտուր)
Լուսանկարչության թանգարան Վինտերտուրում (Fotomuseum Winterthur), պատկերասրահ Շվեյցարիայի Վինտերտուր քաղաքի (Ցյուրիխի կանտոն) կենտրոնի ծայրամասում։ Հիմնադրվել է երկու շենքերում 1993 թվականին։ Շենքերից մեկը նախկինում եղել է «Ganzoni/Sigvaris» ընկերության կենտրոնակայանը, իսկ մյուսում տեղակայված է եղել  «Fotostiftung Schweiz» հիմնադրամը։ Թանգարանի ցուցասրահի ընդհանուր մակերեսը կազմում է 1000 քառակուսի մետր, մշտական հավաքածուն ներառում է շուրջ 4000 լուսանկար (ինչպես գեղարվեստական, այնպես էլ վավերագրական)։ Այստեղ պարբերաբար անցկացվում են ժամանակակից լուսանկարիչների ցուցահանդեսներ։
Պատմություն  և նկարագիր
Լուսանկարչության թանգարանը գտնվում է Վինտերտուր քաղաքի կենտրոնի ծայրամասում` իրար դիմաց գտնվող երկու շենքերում, Grüzenstrasse 44 և 45 հասցեներում։ 44-րդ շենքում նախկինում տեղակայված է եղել Ganzoni բժշկական ընկերությունը (այժմ` Sigvaris Group-ի մի մասը)։ Նույն մասնաշենքերում է գտնվում «Fotostiftung Schweiz» շվեյցարական լուսանկարների արխիվը։ Թանգարանի ցուցասրահի ընդհանուր մակերեսը կազմում է 1000 քառակուսի մետր, իսկ օգտակար մակերեսը, ներառյալ հիմնադրամի օգտագործվող մասը, 3500 քառակուսի մետր է։ 1993 թվականից Վինտերտուրի լուսանկարների թանգարանի հիմնադրումից ի վեր նրա հավաքածուն շարունակաբար ընդլայնվում է, ձեռքբերումների, ինչպես նաև մասնավոր հովանավորների և հիմնադրամների նվիրատվությունների և երկարաժամկետ վարձակալությունների հաշվին, ինչի արդյունքում հավաքածուն ընդգրկում է շուրջ 4000 լուսանկար։ 2003 թվականից ի վեր ամեն տարի հավաքածուի առանձին մասեր ներկայացվում են ժամանակավոր ցուցահանդեսներում, որոնցից յուրաքանչյուրն ուղեկցվում է կատալոգ-բրոշյուրների հրատարակմամբ։ Թանգարանում ցուցադրվում են ժամանակակից շատ լուսանկարիչների, այդ թվում՝ Ուիլյամ Էգլսթոնի, Նան Գոլդինի, Անդրեաս Գուրսկու և Ռոնի Հորնի աշխատանքները։ Հավաքածուի մի զգալի մասը հասանելի է նաև առցանց։
Ժամանակակից հեղինակների հետ մեկտեղ, թանգարանում ցուցադրվում են նաև 19-րդ և 20-րդ դարերի դասական լուսանկարիչների, այդ թվում՝ Էժեն Ատժեի, Կառլ Բլոսֆելդտի և Բիլ Բրանդտի աշխատանքները։ Բացի այդ, թանգարանը գործունեություն է ծավալում նաև մշակութի պատմության և սոցիոլոգիայի բնագավառներում, այնտեղ ցուցադրվում են կիրառական արդյունաբերության լուսանկարչության աշխատանքներ, ճարտարապետական օբյեկտների լուսանկարներ, նորաձևության լուսանկարներ, ոստիկանության և բժշկական լուսանկարչության աշխատանքները նույնպես դառնում են թանգարանային ցուցահանդեսների թեմա։
Պատկերասրահից բացի, թանգարանի շենքերում տեղակայված է մասնագիտացված գրադարան (18,000 գրքերի և ամսագրերի հավաքածուով), թանգարանային խանութ, հյուրասենյակ և սրճարան, հավաքածուների պահոցներ և ցուցահանդեսային փոքր տարածքներ։ Թանգարանը ֆինանսավորվում է «Fotomuseum Winterthur Foundation» հիմնադրամի կողմից, որն էլ իր հերթին աջակցություն է ստանում «Fotomuseum Winterthur Association» ասոցիացիայի կողմից, որն ունի 2500 անդամ։
Արտաքին հղումներ
Կատեգորիա:1993 հիմնադրված թանգարաններ Կատեգորիա:Շվեյցարիայի պատկերասրահներ Կատեգորիա:Ժամանակակից արվեստի թանգարաններ
Երևանի շրջակա միջավայր
Երևանի շրջակա միջավայրին, բոլոր խոշոր քաղաքների նման, բնորոշ են մթնոլորտային օդի և ջրի ավազանների մաքրության, կանաչապատ տարածքների պահպանության ու ընդլայնման հիմնախնդիրները։
Կանաչապատման աշխատանքներ
Երևանում առաջին հեկտարսարակական պարտեզն Անգլիական այգին էր (միակը՝ մինչև 1920 թվականը, այժմ՝ Թատերական այգի)։ Երևանի առաջին (1924 թվական) և հաջորդ բոլոր հատակագծերում հատուկ ուշադրություն է դարձվել կանաչապատման հարցերին։ 1930-ական թվականներին սկսվել է Քանաքեռի, Նորքի և Սարի թաղի լանջերի կանաչապատումը։ Հետագայում ստեղծվել են «Հաղթանակ», «Օղակաձև», Ծիծեռնակաբերդի զբոսայգիները, Ազատության հրապարակի, Շահումյանի պուրակները, Հրազդանի կիրճի, Մալաթիա թաղամասի Ջրաշենի հանգստյան գոտիները և այլն։ 1990 թվականին Երևանն ունեցել է մոտ 1930 հեկտար ծառածածկ տարածք։ Այդուհանդերձ, կանաչապատման աստիճանը չի գերազանցել 11,4 %-ը. նախատեսված էր 40 %։ Միջազգային նվազագույն չափանիշով (50 մ/մարդ) 1,2 միլիոն բնակչություն (1986 թվական) ունեցող քաղաքին անհրաժեշտ է 6000 հեկտար ծառածածկ տարածք, մինչդեռ Երևանում այն 3 անգամ պակաս է ընդունված չափանիշից։ Ավելին, 1991-1995 թթ.-ի էներգետիկ, ճգնաժամի տարիներին Երևանում հատվել է մոտ 470 հեկտար ծառածածկ տարածք՝ 38 հեկտարը՝ լիակատար, 132 հեկտարը՝ համատարած, 300 հեկտարը՝ մասնակի կորուստներով։ 1995 թվականին քաղաքի ընդհանուր՝ 20 հազար հեկտար տարածքից ծառածածկ էր 1460 հեկտարը, կանաչապատման աստիճանը՝ 7,3 %։ 1995-2000 թվականներին կառուցապատման հետևանքով վերացվել է ևս 700 հեկտար ծառածածկ տարածք։ 2004 թվականին քաղաքում մնացել էր 570 հեկտար կանաչ տարածք՝ 60 % միջին ծառածածկով (342 հեկտար), կանաչապատման աստիճանը՝ 1,55 %։
2005-2007 թվականներին վերակառուցվել է շուրջ 120 կմ ջրագիծ, որը մայրաքաղաքում կանաչ տարածքների համեմատաբար լիարժեք պահպանման և հետագայում ավելացման լավ նախապայման է։
Հետագա ծրագրեր
2005-2007 թվականներին Երևանում տնկել են 110 հազար ծառ և 162 հազար թուփ՝ 65-70 % կպչողականությամբ։ Նախատեսված է մինչև 2020 թվականը շարունակել ծառազուրկ տարածքների վերականգնումն ու կանաչապատումը, ինչպես նաև ստեղծել նորերը՝ հիմնականում Շենգավիթ, Մալաթիա-Սեբաստիա, Դավթաշեն վարչական շրջաններում։ Կանաչապատման մեծածավալ աշխատանքներ նախատեսված են Դալմայի այգիներում (256 հեկտար, քաղաքային նշանակության պատմամշակույթային համալիր), ինչպես նաև Հրազդանի կիրճում և այլն։ Տրանսպորտով ծանրաբեռնված պողոտաներում և փողոցներում տնկել են գազադիմացկուն ծառատեսակներ, որոնք զգալիորեն կմեղմեն տրանսպորտային միջոցների արտանետած վնասակար նյութերի ազդեցությունը։ Մայրաքաղաքի հարավային հեկտարտվածում՝ Շենգավիթ, Էրեբունի, Նուբարաշեն, Մալաթիա-Սեբաստիա վարչական շրջաններում, որտեղ մթնոլորտում զգալիորեն բարձր է փոշու պարունակությունը, նախատեսվում է տնկել փոշեկլանիչ ծառատեսակներ և թփատեսակներ։ Երևանի նոր՝ գլխավոր հատակագծով՝ մինչև 2020 թվականը նախատեսվում է 1300 հեկտարով ավելացնել կանաչ տարածքները։ Մշակվել են առաջիկա 15 տարվա կանաչապատման երկարաժամկետ և կարճաժամկետ ծրագրեր։
Երևանի տարբեր հատվածներում կան 41 զբոսայգի և պուրակ։ 2010 թվականի հոկտեմբերին ավարտվել է Սիրահարների այգու (նախկին Ալեքսանդր Պուշկինի անվան) վերակառուցումը, որն ունի գեղեցիկ արհեստ, լճակներ ու ջրվեժներ, քարե հորինվածքներ ու արձաններ, ինչպես նաև բացօթյա ամֆիթատրոն։
Կատեգորիա:Երևան
Ինդեքս
Ինդեքս (փնտրման համակարգ)
Փնտրման համակարգերի ինդեքսացումը տեղեկությունների հավաքումը, տեսակավորումն ու պահպանումն է՝ տեղեկությունների արագ ու ճշգրիտ փնտրման ապահովման նպատակով։ Ինդեքսի ձևավորումը ներառում է միջ-դիսցիպլինար կոնցեպցիաներ, ինչպիսիք են՝ լեզվաբանությունը, ճանաչողական հոգեբանությունը, մաթեմատիկան, ինֆորմատիկան, ֆիզիկան ու համակարգչային գիտությունը։ Համացանցերի կայքեր որոնելու կոչված փնտրման համակարգերի համատեքստում այս գործընթացի այլընտրանքային անունն է՝ Համացանցային Ինդեքսացում։ Հանրաճանաչ համակարգերը կենտրոնանում են առցանց, բնօրինակ լեզվով ստեղծված համակարգերի ամբողջական տեքստերի ինդեքսացմանը։ Վիդեո և աուդիո տիպի մեդիայի տեսակները, ինչպես նաև գրաֆիկան, նույնպես փնտրելի են։ Մետա փնտրման համակարգերը վերաօգտագործում են այլ ծառայությունների ստեղծած ինդեքսները, առանց տեղական ինդեքս պահպանելու, մինչդեռ քեշով աշխատող փնտրման համակարգերը ընդմիշտ պահպանում են ինդեքսը՝ դրա կորպուսի հետ միասին։ Ի տարբերություն ամբողջական տեքստերով ինդեքսներին, մասնակի տեքստով աշխատող ծառայությունները արգելում են խորն ինդեքսացումը՝ ինդեքսացման ծավալները նվազեցնելու նպատակով։ Ավելի խոշոր ծառայությունները սովորաբար ինդեքսացում կատարում են նախապես որոշված ժամանակահատվածում՝ հաշվի առնելով համապատասխան ժամանակավճարներն ու գործողությունների համար անհրաժեշտ ծախսերը, մինչդեռ գործակալների վրա հիմնված փնտրման համակարգերը ինդեքսացում կատարում են իրական ժամանակային ռեժիմում։
Ինդեքսացում
Ինդեքսի պահպանման նպատակն է՝ փնտրման հայցի համաձայն պահանջվող փաստաթղթերը գտնելու արագության ու որակի ապահովումը։ Առանց ինդեքսացման՝ փնտրման համակարգը յուրաքանչյուր փաստաթղթի սկանը կկատարեր հենց կորպուսի մեջ, ինչը համապատասխան ժամանակ ու համակարգչային հզորոթյուն կպահանջեր։ Օրինակ՝ եթե 10000 փաստաթղթերի ինդեքսը կարող է հայցվել միլիվայրկյանների ընթացքում, ապա այդ նույն 10000 մեծ փաստաթղթերի յուրաքանչյուր բառի հետևողական սկանավորումը ժամեր կտևեր։ Ինդեքսը պահպանելու համար նախատեսված հավելյալ համակարգչային հիշողությունը, ինչպես նաև՝ տվյալ պրոցեսի համար պահանջված ժամանակի համապատասխան ավելացումը, փաստորեն, դուրս են մղվում տեղեկությունների փնտրման պրոցեսում խնայված ժամանակի շնորհիվ։
Ինդեքսի ձևավորման գործոններ
Փնտրման համակարգի կառուցվածքը ձևավորելիս առկա հիմնական գործոնները ներառում են՝
Միաձուլման գործոններ
Ինչպես են տեղեկությունները ներմուծվում ինդեքս, կամ ինչպես են բառերը կամ թեմատիկ բաղադրիչները ավելացվում ինդեքսին՝ կորպուսի տեքստի դիտման ժամանակ, ու թե արդյոք բազմակի ինդեքսացնողները կարող են աշխատել ապա-սինխրոնիզացված ձևով, թե ոչ։ Ինդեքսացնողը պետք է նախևառաջ ստուգի, թե արդյոք այն թարմացնում է հին բովանդակությունը, թե ավելացնում է նորը։ Դիտումը սովորաբար համադրվում է տեղեկությունների հավաքման քաղաքականությանը։ Փնտրման համակարգերի ինդեքսի միաձուլման պրոցեսը սկզբունքորեն նման է ԷՍ-ՔՅՈՒ-ԷԼ միաձուլման (SQL Merge) հրամանին և միաձուլման այլ ալգորիթմներին։
Պահպանման տեխնիկաներ
Ինչպես պահպանել ինդեքսի տեղեկությունները, այն է՝ արդյոք տեղեկությունները պետք է սեղմվեն, կամ ֆիլտրվեն։
Ինդեքսի չափսերը
Ինչ ծավալի համակարգչային հիշողություն է անհրաժեշտ ինդեքսի աշխատանքի համար։
Փնտրման արագությունը
Որքան արագ կարող է գտնվել կամայական բառը բացված ինդեքսում։ Տեղեկությունների համակարգում միավորի գտնման արագությունը, համեմատած դրա թարմացման կամ հեռացման արագության հետ, համակարգչային գիտության կենտրոնական առանցքներից է։
Գործունեության ապահովում
Ինչպես է ապահովվում ինդեքսի գործունեությունը ժամանակի ընթացքում
Սխալների հանդուրժողունակություն
Որքան կարևոր է տվյալ ծառայության վստահելի լինելը։ Այս առումով խնդիրները ներառում են ինդեքսի փչացման շտկում, ճշգրտելով, թե արդյոք վատ տեղեկությունները կարող են թողնվել մեկուսացման մեջ, վատ սարքավորումների առկայության պայմաններում, թե պետք է մասնատվեն լավ ու վատ մասերը, ինչպես նաև ներառում է աշխատանքը այնպիսի սխեմաների հետ, ինչպիսիք են հաշ-ի վրա հիմնված համակարգերը կամ խառը մասնատումը, ինչպես նաև՝ կրկնօրինակումը։
Բառերի սահմանների անհստակությունը
Բնիկ անգլախոսները գուցե նշանագրումը սկզբից կհամարեն առաջնային առաջադրանք, սակայն ամենևին էլ սա չէ այս դեպքում առաջնայինը, երբ նախաձեռնում ես բազմալեզու ինդեքսացնող ստեղծելու գործը։ Թվային վիճակում այլ լեզուների տեքստերը, ինչպես օրինակ չինարենը, ճապոներենը կամ արաբերենը, ավելի բարդ խոչընդոտ են հանդիսանում, քանզի բառերը դրանցում չեն առանձնանում մաքուր սպիտակ տարածքով։ Նշանագրման ժամանակ նպատակն այն է, որ իդենտիֆիկցվեն այն բառերը, որոնք հավանական է, որ կփնտրվեն օգտագործողների կողմից։ Լեզվա-հատուկ տրամաբանություն է որդեգրվում բառերի սահմանները ճշգրտորեն որոշելու նպատակով, ինչը հաճախ հիմնաքարային պահ է յուրաքանչյուր ներառված լեզվի համար վերլուծող ծրագիր ստեղծելիս (կամ սահմանների միանման նշանագրեր ու միանման կառուցվածք ունեցող լեզուների խմբերի համար)։
Լեզվի անհստակությունը
Փաստաթղթերի պատշաճ համապատասխանեցմանն ու դասավորմանը օգնելու նպատակով, շատ փնտրման համակարգեր յուրաքանչյուր բառի վերաբերյալ լրացուցիչ տեղեկություններ են հավաքում, ինչպես օրինակ՝ դրա լեզվական կամ լեքսիկոնային կատեգորիան (խոսվածքի մասը)։ Այս տեխնիկաները լեզուներից կախված տեխնիկաներ են, քանի որ բառակազմության կանոնավորությունը փոխվում է լեզվից լեզու։ Փաստաթղթերը միշտ չէ, որ ճշգրիտ ցույց են տալիս, թե որ լեզվին են պատկանում, կամ էլ որոշ առումով թերի են ներկայացնում տվյալ լեզուն։ Փաստաթղթի նշանագրման գործում որոշ փնտրման համակարգեր փորձում են ավտոմատ կերպով ֆիքսել փաստաթղթի լեզուն։
Բազմազան ֆայլային ֆորմատներ
Որպեսզի հնարավոր լինի ճիշտ որոշել, թե փաստաթղթի որ մասի բայթերն են ներկայացնում տառերը, անհրաժեշտ է ճիշտ որոշել ֆայլային ֆորմատը։ Այնպիսի համակարգերը, որոնք բազմազան ֆայլային ֆորմատներ են ընդունում, պետք է ի զորու լինեն ճիշտ բացել ու կարդալ փաստաթուղթը, ինչպես նաև՝ կարողանան նշանագրել դրա բաղադրանիշերը։
Սխալների Պահպանում
Բնական լեզուներով տեղեկությունների որակը հնարավոր է, որ ոչ միշտ կատարյալ լինի։ Փստաթղթերի անորոշ քանակություն, մասնավորապես Համացանցում, այնքան էլ չեն հետևում պահանջվող ֆայլային պրոտոկոլի։ Երկակի խորհրդանիշերը, հնարավոր է, սխալմամբ կոդավորված լինեն փաստաթղթի տարբեր մասերի։ Առանց այդ խորհրդանիշերի ճանաչման ու դրանց հանդեպ պատշաճ վերաբերմունքի, ինդեքսի կամ ինդեքսացնողի որակը կարող է վատանալ։
Նշանագրում
Ի տարբերություն գրաճանաչ մարդ արարածների, համակարգիչները չեն հասկանում բնական լեզվի կառուցվածքը և չեն կարող ավտոմատ կերպով ճանաչել բառեր ու նախադասություններ։ Համակարգչի համար՝ փաստաթուղթը լոկ բայթերի շարք է։ Համակարգիչները “չգիտեն”, որ “սփեյս” (space) նիշը փաստաթղթում բառերն իրարից առանձնացնողի դերն ունի։ Այդ իսկ պատճառով, մարդիկ պետք է համակարգչին ծրագրավորեն տարբերակելու՝ թե ինչ է նշանակում առանձին բառ, ըստ համապատասխան նշանագրի։ Այսպիսի ծրագիրը սովորաբար կոչվում է նշանագրող (տոկենիզացնող ), վերլուծող կամ լեզվա-վերլուծող։ Շատ փնտրման համակարգեր, ինչպես նաև բնական լեզուների մշակման այլ ծրագրեր, ներմուծում են վերլուծելու մասնագիտացված ծրագրեր, ինչպիսիք են՝ YACC-ն (սինտաքսիկ վերլուծողների գեներատոր) կամ LEX-ը։ Նշանագրման ընթացքում վերլուծողը գտնում է այն նշանների շարքերը, որոնք ներկայացնում են բառեր և այնպիսի այլ բաղադրիչներ, ինչպիսիք են թվագրերով ներկայացված շեշտը և նման այլք, որոնց մի մասն էլ տպագրման չենթարկվող նշաններ են։ Վերլուծողը կարող է նաև գտնել այնպիսի միավորներ, ինչպիսիք են էլեկտրոնային փոստը, հեռախոսահամարները և համացանցային կայքերի հասցեները։ Յուրաքանչյուր նշանագիրը իդենտիֆիկացնելիս սովորաբար մի քանի բնութագրիչներ են պահպանվում, օրինակ՝ նշանագրի ռեժիմը (վերին ռեժիմ, ստորին ռեժիմ, խառը ռեժիմ, պահանջվող ռեժիմ), լեզուն կամ կոդավորումը, խոսքի մասերը (օրինակ՝ “գոյական” կամ “բայ”), տեղադիրքը, նախադասության համարը, նախադասության տեղադիրքը, երկարությունն ու տողի համարը։
Կատեգորիա:Ինֆորմատիկա
Խորհրդային դպրոց (շաբաթաթերթ)
Սովետական դպրոց, խորհրդային շրջանի հայկական շաբաթաթերթ։ Հանդիսացել է ՀԽՍՀ լուսավորության մինիստրության և լուսավորության, բարձրագույն դպրոցի ու գիտական հիմնարկների աշխատողների արհմիության հանրապետական կոմիտեի օրգանը։ Առաջին անգամ Լույս է տեսել 1932 թվականին, Երևանում (1932-1935՝ «Կուլտուրական ֆրոնտ», 1935-1940 թվականներին՝ «Խորհրդային դպրոց»։ Խմբագիրներ՝ Ս․ Սահակյան, Ա․ Ասատրյան, Ա․ Մովսիսյան, Ա․ Եղիազարյան, Ս․ Ղազարյան, Շ․ Սիմոնյան, Ս․ խուդոյան, Փ․ Ավագյան, Ա․ Բաղդասարյան, Ս․ Սուքիասյան (1961 թվականից)։
«Կենսագործենք կուսակցության պահանջները», «Ուսուցչի ամբիոն», «Օգնություն ուսուցչին», «Առաջավոր փորձը դպրոցում», «Դաստիարակության հարցեր», «Մանկավարժական մտորումներ» բաժիններում խորհրդային գաղափարախոսության դիրքերից լուսաբանել է ընդհանուր պարտադիր միջնակարգ կրթության իրականացման, ուսումնադաստիարակչական գործընթացի կատարելագործման, աշակերտության բազմակողմանի դաստիարակության հարցեր։
Կատեգորիա:Խորհրդային շաբաթաթերթեր
Քրիստեն Անդերսոն-Լոպես
Քրիստեն Անդերսոն-Լոպես (Kristen Anderson-Lopez, ), ամերիկացի երգերի և երգերի տեքստի հեղինակ, որն իր ամուսնու՝ Ռոբերտ Լոպեսի հետ հայտնի է որպես 2013 թվականի « Սառցե սիրտը » մուլտֆիլմի երգի համահեղինակ։ Անդերսոն-Լոպեսը Օսկարի 86-րդ մրցանակաբաշխության և 90-րդ մրցանակաբաշխության մրցանակների դափնեկիր է դարձել և « Սառցե սիրտը » մուլտֆիլմի « Բաց թող և մոռացիր » ու « Կոկոյի գաղտնիքը » մուլտֆիլմից (2017) «Հիշիր ինձ» երգերի համար ստացել Օսկար լավագույն երգի համար մրցանակ։ Նա նաև շահել է Գրեմմիի երկու մրցանակներ 57-րդ ամենամյա Գրեմմի մրցանակաբաշխություններում։
Անձնական կյանք
Անդերսոն-Լոպեսը մինչև 1986 թվականը բնակվել է Նյու Յորքի Քրոտոն-օ-Հադսոն քաղաքում (Նյու Յորք), այնուհետև 1986-1990 թվականներին՝ Շառլոթ քաղաքում գտնվող Մայերս պարկի հարևանությամբ, ինչպես նաև Ուաքսհոուում (Շառլոթի արվարձան) 1990 թվականին (որը քոլեջում սովորելու տարիներին իր տունն էր) ։ Նրա ծնողները՝ Էրին և Ջոնը, դեռ ապրում են Ուաքսհոուում ։ Հոր խոսքով՝ Անդերսոն-Լոպեսը առաջին անգամ հետաքրքրվել է թատրոնով չորս տարեկան հասակում ։ Երբ նրա ընտանիքը տեղափոխվել է Հյուսիսային Կարոլինա, նա հաճախել և ավարտել է Շառլոտա Քանթրիի դպրոցը ։ Հետո նա ընդունվել է Մասաչուսեթսի Ուիլյամս քոլեջ, որտեղ կրկնակի մասնագիտացավ դրամայի և հոգեբանության ոլորտում՝ ավարտելով այն 1994 թվականին  ։ Ֆլորիդայի թատրոնում պրակտիկայից հետո  Անդերսոն-Լոպեսը մի քանի տարի ժամանակավոր աշխատանքներ է կատարել՝ միաժամանակ  ցանկանալով աշխատել Նյու Յորքի Բրոդվեյ թատրոնում ։ 1999 թվականին սկսել է աշխատել BMI Lehman Engel երաժշտական թատրոնում ՝ որպես երգի տեքստի հեղինակ, ինչպես նաև հանդիպել է իր ապագա ամուսնու՝ Ռոբերտ Լոպեսի հետ ։
2003 թվականի հոկտեմբերին Անդերսոնն ամուսնացել է Լոպեսի հետ, որը դարձել է EGOT-ի մրցանակակիր  երգահան, կոմպոզիտոր և երգի տեքստի հեղինակ, այդ թվում երեք Թոնի մրցանակներ   Avenue Q-ի և The Book of Mormon-ի համար։ Նրանք ունեն երկու դուստր ՝ Քեյթին և Էննին, որոնք երկուսն էլ իրենց ձայնային մասնակցությունն ունեն « Սառցե սիրտը » մուլտֆիլմում ։
Անդերսոն-Լոպեսի քույրը՝ Քեյթ Անդերսոնը, գրել է « Օլաֆը և սառցե արկածները » մուլտֆիլմի երգերը։
Բեմադրություններ
2006 թվականին Անդերսոն-Լոպեսը և նրա ամուսինը Դիսնեյ Ուորլդի «Գտնելով Նեմո-Մյուզիքլ» ստեղծագործության համար գրել են երգերը ։
Անդերսոն-Լոպեսը «In Transit» մյուզիքլի համահեղինակն է, որը մշակվել է Օ'Նիլ երաժշտական թատրոնի համաժողովում։ Մյուզիքլը բեմադրվել է Օֆֆ-Բրոդվեյի 59E59 թատրոնում՝ 2010 թվականի սեպտեմբերի 21-ից մինչև 2010 թվականի հոկտեմբերի 30-ը ։ Բեմադրությունն 2011 թվականին ստացել է « Դրամա դեսկ» մրցանակ ականավոր անսամբլի համար, ինչպես նաև անվանակարգ 2011 թվականին Լյուսիլ Լորտելի մրցանակի, ականավոր մյուզիքլի համար։ Այն բացվել է Բրոդվեյում՝ «Սքուեր Թատրոն»-ում, 2016թվականիի նոյեմբերին, ռեժիսոր և բալետմայստեր Քեթլին Մարշալի կողմից  ։
Նա ամուսնու և Ալեքս Թիմբերսի հետ համատեղ ստեղծել է «Up Here» ռոմանտիկ բեմական մյուզիքլը, որի դեբյուտը կայացել է 2015 թվականին ։
Երիտասարդ հանդիսատեսի համար նրա աշխատանքը ներառում է բազմաթիվ կարճ և լիամետրաժ երաժշտական ադապտացիաներ «Theatreworks USA»-ի համար ։
Անդերսոն-Լոպեսն ամուսնու հետ աշխատել է Դիսնեյի «Frozen»-ի երաժշտական ադապտացիայի թատերական բեմադրության վրա, մյուզիքլը գրել է Ջենիֆեր Լին ։
Կինո-հեռուստատեսային արտադրություններ
Անդերսոն-Լոպեսն ամուսնու հետ առաջին անգամ համագործակցել է մանկական հեռուստատեսային շոուների համար մի քանի երգ գրելով, ինչպիսիք են Nick Jr- ի Wonder Pets-ը և Disney Channel-ի «Արջը մեծ կապույտ տանը» ։
Անդերսոն-Լոպեսը, իր ամուսնու՝ Ռոբերտ Լոպեսի և Հենրի Ջեքմանի հետ երաժշտություն է գրել 2011 թվականի Դիսնեյի « Վինի Թուխ » մուլտֆիլմի համար, որի համար նրանք առաջադրվել են Էննի մրցանակի՝ «Լավագույն երաժշտություն» խաղարկային արտադրության մեջ ։ Նա հնչյունավորել է նաև «Կանգա» ֆիլմը ։
Ամուսնու հետ րա աշխատանքը՝ 2013 թվականի Դիսնեյ ընկերության « Սառցե սիրտը » մուլտֆիլմի երգերը, ներառյալ « Բաց թող և մոռացիր » երգը Օսկարի 86-րդ մրցանակաբաշխության ժամանակ արժանացել է Օսկարի և երկու Գրեմմի մրցանակ՝ 57-րդ ամենամյա Գրեմմի մրցանակաբաշխության ժամանակ ։ Անդերսոն-Լոպեսը և նրա ամուսինը գրել են նաև « Սառը սիրտը 2 »-ի  երաժշտությունը ։
Քրիստեն Անդերսոն-Լոպեսը և Ռոբերտ Լոպեսը 2017 թվականին Փիքսար ընկարության « Կոկոյի գաղտնիքը » մուլտֆիլմի համար գրել են երաժշտություն, որն արժանացել է Էննի մրցանակի ։ Նա Օսկարի 90-րդ մրցանակաբաշխության «Հիշիր ինձ» երգի համար արժանացել է նաև «Օսկար» մրցանակի՝ լավագույն ինքնատիպ երգի համար։
Անդերսոն-Լոպեսը և նրա ամուսինը գրել են երաժշտություն 2021 թվականի ՎանդաՎիժեն սերիալի համար, որը նկարահանել է Marvel-ի կինեմատոգրաֆիական տիեզերքը։ Սերիալում ներկայացված են բազմաթիվ երգեր, որոնք հիմնված են տարբեր դասական ամերիկյան սիթքոմների վրա, դրանցից է «Agatha All Along» երգը ։
Երևանի թռչնաբուծական ֆաբրիկա
«Երևանի թռչնաբուծական ֆաբրիկա», թռչնաբուծական մթերքներ արտադրող ձեռնարկություն։ Գտնվում է Երևանի հարավային մասում (Չարբախում)։ Կառուցվել է 1957 թվականին, վերակառուցվել 1971-1974 թվականներին։ Ըստ Հայկական սովետական հանրագիտարանի, 1975 թվականի դրությամբ ունեցել է 100 հազար հավ, արտադրել 20 միլիոն ձու և 300 տ միս։ Թռչունները պահվում են վանդակներում, աշխատատար պրոցեսները մեքենայացված և ավտոմատացված են։
1999 թվականին սեփականաշնորհվել է «Իքս Գրուպ» ընկերության կազմի մեջ ։
Ծանոթագրություններ
Կատեգորիա:Հայաստանի տնտեսություն Կատեգորիա:1957 հիմնադրումներ Հայաստանում
Ստոկհոլմի շրջանի թանգարան
Ստոկհոլմի շրջանի թանգարան (Stockholms läns museum), Ստոկհոլմի շրջանի Նակկա կոմունայի Սիկլա ռիթեյլ պարկում տեղակայված թանգարան, որը լուսաբանում է Ստոկհոլմի շրջանի պատմությունը բացառությամբ կենտրոնական Ստոկհոլմի (այն լուսաբանում է Ստոկհոլմի քաղաքային թանգարանը և Միջնադարյան Ստոկհոլմի թանգարանը)։
Թանգարանը սպասարկում է շրջանի բնակիչներին, հատկապես նրանց, ովքեր ապրում են առանց տեղական շրջանային թանգարանի։ Այն փաստաթղթերով ներկայացնում է ինչպես երկրի նախապատմական, այնպես էլ պատմական կառույցները և խթանում է ստոկհոլմցիներին այցելելու պատմական վայրեր՝ կազմակերպելով այդ վայրերը միմյանց հետ կապող «մշակութային ուղիներ»։ Շրջանի պատմությունը մարդկանց ներկայացնելու համար թանգարանն առցանց տեղադրել է մեծ քանակությամբ տեքստեր և պատմական լուսանկարներ ։
Թանգարանը նաև տրամադրում է տեղեկություններ այն մասին, թե ինչպես կարելի է պահպանել հին շենքերը և խթանել պատմական կառույցները վերականգնելիս ավանդական նյութերի օգտագործումը ։
Թանգարանի տարածքը ներառում է Մյուլարեն հովտի և Ստոկհոլմի կղզեխմբի մեծ մասեր, ավելի քան 700 ռունիական քարեր, և, քանի որ Ստոկհոլմը դարեր շարունակ հանդիսանում է Շվեդիայի մայրաքաղաք, բազմաթիվ թագավորական առանձնատներ, պալատներ, ինչպես նաև լավ պահպանված տնամերձ հողատարածքներ ու գյուղացիական տնտեսություններ։ Թանգարանում նաև փորձում են կենտրոնանալ Ստոկհոլմի ժամանակակից պատմության, ներառյալ նրա արվարձանների վրա ։
Ծանոթագրություններ
Կատեգորիա:Ստոկհոլմի թանգարաններ
Շոնդովիչի
Շոնդովիչի (Шондовичи, Šond'al), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Պոդորոժսկի շրջանի բնակավայրեր
Վալդեվերդեխա
Վալդեվերդեխա (իսպ․՝ Valdeverdeja)՝ համայնք Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի Լա Կամպանա դե Օլոպեսա շրջանում։ Տարածքը՝ 67 կմ²։ Բնակչությունը՝ 722 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 117 կմ։
Արտաքին հղումներ
Կատեգորիա:Իսպանիայի քաղաքներ
Զավոդսկոե (քաղաք, Ուկրաինա)
2001 թվականի տվյալներով Զավոդսկոե քաղաքում բնակվում էր 9 026 մարդ։ Բնակավայրը զբաղեցնում է 2,04 կմ² տարածք։ Բնակչության խտությունը կազմում էր 4424,51 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի քաղաքներ Կատեգորիա:1928 թվականին հիմնադրված բնակավայրեր
Վերբովոե (գյուղ, Վինոգրադովի շրջան)
Վերբովոե (Вербове), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վերբովոե գյուղում բնակվում էր 22 մարդ։ Բնակավայրը զբաղեցնում է 9,5 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Աշոտ Ղարաջյան
Աշոտ Մելիքի Ղարաջյան, հայ անասնաբույծ։ Կենսաբանական գիտությունների դոկտոր (1972), պրոֆեսոր (1981)։
Կենսագրություն
Աշոտ Ղարաջյանը ծնվել է 1923 թվականի նոյեմբերի 29-ին, Հոբարձի (այժմ Լոռու մարզ) գյուղում։ 1953 թվականին ավարտել է Երևանի անասնաբուծական-անասնաբուժական ինստիտուտը։ 1960-1961 թվականներին՝ Երևանի անասնաբուծական-անասնաբուժական ինստիտուտի հեռակա ֆակուլտետի դեկան, 1961-1978 թվականներին՝ գյուղատնտեսական կենդանիների նյութափոխանակության հիմնախնդիրների լաբորատորիայի բաժնի, 1978-1979 թվականներին՝ լաբորատորիայի վարիչ, 1983-1992 թվականներին՝ Հայկական գյուղատնտեսական ակադեմիայի գյուղատնտեսական կենդանիների կերակրման ամբիոնի վարիչ, 1992 թվականից՝ պրոֆեսոր ։
Աշխատանքները վերաբերում են գյուղատնտեսական կենդանիների մթերատվության, սննդանյութերի վրա ակտիվ հավելանյութերի ազդեցության խնդիրներին։ Համահեղինակ է «Անասնաբուծության հիմունքներ» (2001) և «Փորձարարական գործի մեթոդները անասնաբուծության մեջ» (2004) բուհական դասագրքերի։
Ծանոթագրություններ
Կատեգորիա:Հոբարձի գյուղում ծնվածներ Կատեգորիա:Հայ անասնաբույծներ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ
Աստերոիդների ցանկ (71101-71200)
Աստերոիդների ցանկ (71001-71100) * Աստերոիդների ցանկ * Աստերոիդների ցանկ (71201-71300)
Փուլքենդ
Փուլքենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Հնում մտնում էր Սյունիք աշխարհի Աղահեճք գավառի մեջ։
Ծանոթագրություններ
Կատեգորիա:Արևելյան Հայաստանի գյուղեր
Ջերեմի Ուորիներ
Ջերեմի Մեթյու Ուորիներ (Jeremy Matthew Wariner, ), ամերիկացի նախկին թեթևաթլետ , 400 մետր վազքատարածությունում օլիմպիական խաղերի և աշխարհի առաջնությունների բազմակի չեմպիոն ։ 2004 և 2008 թվականների ամառային օլիմպիական խաղերում հանդես գալով 400 մետր վազքի և 4 x 400 մետր փոխանցումավազքի մրցումներում՝ ընդհանուր առմամբ նվաճել է երեք ոսկե և մեկ արծաթե մեդալ ։ Իսկ աշխարհի առաջնություններում այդ մրցաձևերում հաղթանակ է տարել վեց անգամ։
2006 թվականին անցկացված Ոսկե լիգայի մրցումներում վեց մրցափուլից վեցում էլ հաղթել և մեդալներից զատ՝ շահել է 250 հազար դոլար ջեք փոթը։ Հաջորդ տարի իր մարզական նվաճումների շնորհիվ արժանացել է լավագույն թեթևաթլետի համար սահմանված ESPY մրցանակի։ Հաղթել է նաև 2010 թվականին կայացած Ադամանդե լիգայի մրցումներում (ընդհանուր հաշվարկով) ։ Ոտնաթաթի վնասվածքի պատճառով ստիպված է եղել բաց թողնել աշխարհի 2011 թվականի առաջնությունը ։
Արտաքին հղումներ
Կատեգորիա:Օլիմպիական չեմպիոններ Կատեգորիա:Ամերիկացի մարզիկներ Կատեգորիա:Թեթևաթլետներ
Ավետարան (4926)
Ավետարան (4926), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4926 թվի տակ։ Ձեռագիրը գրվել է 16-րդ դարում Գրիգոր գրիչի կողմից։ Ստացողը եղել է Ավետիք եպիսկոպոսը։ Գրված է թղթի վրա, որը ունի 26x17 չափս։ Ձեռագիրը կազմված է 283 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, նկար ստացողի՝ 1, խորան 10, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 9բ, 226բ, 255բ, հետագայի՝ 283բ (17-րդ դար) ։
Ծանոթագրություններ
Կատեգորիա:Մատենադարանի ձեռագրեր
Ժիլ Բրուդո
Բուդրոյի ֆիլմերից շատերը ստեղծվել են կինոօպերատորներ Միշել Սպինոզայի և Մարկ Լի Պենդինի ու երաժիշտ Ալեքսանդր Դեպլայի հետ համատեղ։
Ստեղծագործական կարիերա
Քննադատների կողմից բարենպաստ ընդունված երկրորդ ֆիլմը «Մտահոգություններ»-ն էր (2003)՝ նկարահանված Ռութ Ռենդելի «Արև մեռած աչքերի համար» (մեկ այլ թարգմանությամբ՝ «Բնապատկեր հոգնած աչքերի համար») վեպի հիման վրա։ Գլխավոր դերերում նկարահանվել են Գրեգուար Կոլենը և Ժյուլի Օրդոն ։
2008 թվականին թողարկվել է առաջին անգլալեզու ֆիլմը՝ «Մահվան գերին»՝ նկարահանված Գիյոմ Մյուսսոյի «Հետո․․․» բեսթսելլերի հիման (Ջոն Մալկովիչի և Ռոմեն Դյուրիսի հետ) ։
Արտաքին հղումներ
Կատեգորիա:Ֆրանսիացի կինոռեժիսորներ Կատեգորիա:Ֆրանսիացի սցենարիստներ Կատեգորիա:Ֆրանսիացի ռեժիսորներ Կատեգորիա:Ֆրանսիացի պրոդյուսերներ Կատեգորիա:21-րդ դարի կինոռեժիսորներ
Շոսեյնի Դոմ
Շոսեյնի Դոմ (Шоссейный Дом), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Չիժի (գյուղ, Լոխովիցայի շրջան)
2001 թվականի տվյալներով Չիժի գյուղում բնակվում էր 8 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 28,57 մարդ/կմ²։
(8118) 1996 WG3
(8118) , աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 26-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,630371 ա. մ., առավելագույնը մոտենում է 2,2672 ա. մ. հեռավորության վրա և հեռանում 2,9935 ա. մ. ։ Արեգակի շուրջ մեկ ամբողջական պտույտ է կատարում 1558,2 երկրային օրվա ընթացքում, իր ուղեծրով շարժվելով միջինում 0,231035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,23° անկյուն։
Կկուն և սարյակը
«Կկուն և սարյակը», Լեոնիդ Ամալրիկի և Վլադիմիր Պոլկովնիկովի խորհրդային մուլտֆիլմը, որն ստեղծվել է «Սոյուզմուլտֆիլմ» կինոստուդիայում 1949 թվականին, ըստ Սերգեյ Միխալկովի համանուն առակի։
Սյուժե
Մուլտֆիլմի գլխավոր հերոսները տարածված թռչուններն են` կկուն և սարյակը։ Սարյակները ձագեր են ունեցել, և ընտանիքը շատ ուրախ է այդ առթիվ։ Նրանց շնորհավորելու է գալիս ճնճղուկը։ Նրանց ընտանիքը ավելի է մեծանում, և դա հիանալի էր։ Երջանիկ հայրը ուրախ երգում էր, և այդ ձայնի վրա գալիս է կկուն։ Նա չէր կիսում նրանց ուրախությունը, քանի որ նրա համոզմամբ ավելի լավ է լինել միայնակ, քան ընտանիքում։ Կկուն անգամ թուխս չի նստում։ Բայց սարյակներին հաջողվում է ապացուցել կկվին, որ ընտանիքը հենարան է և՛ ուրախության, և՛ տխրության ժամանակ, և այդ պատճառով այն անհրաժեշտ է բոլորին։
Գրքի և մուլտֆիլմի տարբերություն
Մուլտֆիլմում ցինը նախ ուտում է կկվին, իսկ հետո, փորձում է հարձակվել սարյակների վրա, նրանցից հակահարված է ստանում և հեռանում է։ Գրքում ամեն ինչ հակառակն է ։
Վերահնչյունավորում
2001 թվականին վերաթողարկվել է և վերահնչյունավորվել (դասական երաժշտությունը դարձել է սինթեզային)։ Այժմ այն ցուցադրվում է «Կարուսել», «Մանկական», «Նոստալգիա», «Իմ ուրախություն», «Մուլտիմանիա» և «Մոսկվա.վստահություն» ալիքներով։ 2001 թվականին թողարկվել է տեսաերիզով։ Սակայն վերահնչյունավորումը շատ անգամ է քննադատության ենթարկվել որպես «հակախորհրդային»։
Մասա Ֆերմանա
Մասա Ֆերմանա (Massa Fermana), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 1000 մարդ (2008 թվականի տվյալներով), բնակչության խտությունը՝ 124 մարդ/կմ²։ Տարածքը կազմում է 8 կմ²։ Փոստային ինդեքս՝ 63020։ Հեռախոսային կոդ՝ 0734։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ուլշի լը Շատո
Ուլշի լը Շատո (Oulchy-le-Château), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Վիլեր Կոտրե կանտոնի կազմի մեջ։ Կոմունայի շրջանը՝ Սուասոն։
Բնակչություն
2011 թվականի տվյալներով՝ համայնքի բնակչությունը 827 մարդ էր։
Տնտեսություն
2010 թվականին համայնքի 518 աշխատունակ (15-64 տարեկան) բնակիչներից 353-ը տնտեսապես ակտիվ էին, 165-ը՝ ոչ ակտիվ (ակտիվության ցուցանիշը կազմել է 68,1 %, 1999 թվականին եղել է 66,5%)։ 353 տնտեսապես ակտիվ բնակիչներից աշխատում էին 301-ը (165 տղամարդ և 136 կին), գործազուրկ էին 52 մարդ (32 տղամարդ և 20 կին)։165 տնտեսապես ոչ ակտիվ բնակիչներից 44-ը եղել են աշակերտներ կամ ուսանողներ, 54-ը՝ թոշակառուներ, 67-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Փուշանլու
Փուշանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1886 թվականին գյուղն ունեցել է 265, 1907-ին՝ 566, իսկ 1908-ին՝ 601 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Լյուլյայլյակոյի երեխաներ
Լյուլյայլյակոյի երեխաներ, մումիաներ, որոնց 1999 թվականի մարտի 16-ին հայտնաբերել է Ջոհան Ռեյնհարդը և իր հնագիտական թիմը Լյուլյայլյակո լեռան գագաթին, որը գտնվում է Չիլիի և Արգենտինայի սահմանին։ Մումիաները թաղվել են 500 տարի առաջ։ Ըստ որոշ հնագետների՝ նրանք համարվում են երբևէ ամենալավ պահպանված ինկ մումիաներից ։
Հայտնաբերում
Ռեյնհարդի թիմը, երեք օր ինկերի զոհաբերության վայրեր փնտրելով, հայտնաբերեց գերեզմանոց, որտեղ 2 աղջիկ և մեկ տղա էր թաղված։ Մի քանի ոսկե, արժաթե և խեցուց պատրաստված արձան, գործվածքներ և կավե ամանեղեն ևս պեղվեց։ Կրտսեր աղջկա մարմինը՝ հատկապես դեմքն ու ուսերը, մահվանից հետո վնասվել էր կայծակից․ այրվածքների հետքեր կային։ Մյուս երկու մումիաները չեն կայծակնահարվել։ Թանկարժեք մետաղներից պատրաստված արձանները և գործվածքները գերեզմանում գտնված գտածոների մեջ էին ։
Հետազոտություն
Ամենամեծ մումիային՝ մոտ 15-ամյա աղջկան, անվանեցին «La Doncella», որը թարգմանաբար նշանակում է «Կույսը»։ Հետազոտության արդյունքում նրա թոքերում բակտերիայի վարակ հայտնաբերվեց ։ Նրա հագին զգեստ կար, մազերը հյուսած էր, գլխին գլխազարդ կար։ ԴՆԹ հետազոտությունը ցույց տվեց, որ երկու աղջիկները խորթ քույրեր էին, իսկ տղան նրանց հետ որևէ բարեկամական կապ չուներ ։ «Կույսը» թմրեցվել էր կոկայի տերևներով և եգիպտացորենի գարեջրով, որը հայտնի է չիչա անվամբ։ Մահացել է քնած վիճակում ինչպես իր մյուս բախտակիցները ։
Կա վարկած, որ «Կույսը» ակլա էր կամ Արևի կույս, այսինքն՝ նրան ընտրել և օրհնել էին, որպեսզի ապրի մյուս աղջիկների և կանանց հետ, որոնք պետք է թագավորի կանայք կամ քրմուհիներ դառնային կամ զոհ մատուցվեին։ Ինկերի շրջանում ծիսակարգային զոհաբերությունը խորհրդանշում էր առողջություն, հարուստ բերք և նախընտրելի եղանակ։
«La niña del rayo»-ն կամ «Կայծակնահար աղջնակը» մոտավորապես 6 տարեկան էր և զոհաբերված ։ Նրա դեմքը և ուսի մի մասը մահվանից հետո վնասվել էր կայծակից ։
Տղայի մարմինն այնքան ամուր էին փաթաթել, որ կողոսկրերից մի քանիսը կոտրվել էին, իսկ կոնքը՝ հոդախախտվել։ Տղայի զգեստի վրա կղանքի հետքեր և փսխանք է հայտնաբերվել, որը վկայում է բռնության առկայության մասին։ Փսխանքը կարմիր գունավորում ուներ՝ պայմանավորված ախիոտե պատրանքածին նյութով, որի հետքերը գտնվել են նաև տղայի ստամոքսում և կղանքում։ Ամենայն հավանականությամբ տղայի մահը վրա է հասել շնչահեղձությունից ։
Մումիաները ցուցադրվում են Արգենտինայի Բարձրադիր վայրերի հնագիտության թանգարանում (Museo Arqueológico de Alta Montaña) ։
Ծանոթագրություններ
Կատեգորիա:Մումիաներ Կատեգորիա:Արգենտինայի հնագիտություն Կատեգորիա:Չիլիի հնագիտություն Կատեգորիա:1999 հնագիտական գտածոներ Կատեգորիա:Զոհաբերություններ
Butchered at Birth
Տեքստերի հեղինակ
Բոլոր երգերի տեքստերը գրել է վոկալիստ Քրիս Բարնսը։
Վերյացա
Վերյացա (Веряця, Veréce), գյուղ Ուկրաինայի Անդրկարպատյան մարզի Վինոգրադովի շրջանում։
Butchered at Birth
Արտաքին հղումներ
Կատեգորիա:1991 ալբոմներ Կատեգորիա:Անգլալեզու ալբոմներ
Վերյացա
2001 թվականի տվյալներով Վերյացա գյուղում բնակվում էր 2 032 մարդ։ Բնակավայրը զբաղեցնում է 4173 կմ² տարածք։ Բնակչության խտությունը կազմում էր 0,49 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Շովսկոե
Շովսկոե (Шовское), գյուղ Ռուսաստանի Լիպեցկի մարզի Լեբեդյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լեբեդյանսկի շրջանի բնակավայրեր
Արից Ադուրիս
Արից Ադուրիս Սուբելդիա (Aritz Aduriz Zubeldia, ), իսպանացի ֆուտբոլիստ, «Ատլետիկ Բիլբաո» ակումբի ֆուտբոլիստ։ Հանդես է գալիս չճանաչված ֆուտբոլի Բասկերի երկրի հավաքականում, հանդիսանալով հավաքականի լավագույն ռմբարկուն՝ 7 խաղ 7 գոլ։
Ակումբային կարիերա
Ֆուտբոլով զբաղվել Արից Ադուրիսը սկսել է «Անտիգուոկո» ակումբում (սիրողական երիտասարդական ակումբ Սան Սեբաստիանում)։ 1999 թվականին նա կնքեց իր առաջին պրոֆեսիոնալ պայմանագիրը ֆուտբոլում՝«Աուրրերա» ակումբի հետ, որն այդ ժամանակ հանդես էր գալիս Սեգունդա Բ֊ում։ Երիտասարդ հարձակվողին նկատեց Բասկերի երկրի ամենահայտնի ակումբներից մեկը՝ Բիլբաոյի «Ատլետիկը»։ Մյուս մրցաշրջանը նա մեկնարկեց որպես ռեզերվային ակումբի ֆուտբոլիստ։ «Ատլետիկում հարձակվողը 3 մրցաշրջանում հիմնական կազմում խաղաց ընդամենը 3 խաղ։
2004 թվականին Արիցը հեռացավ «Ատլետիկից, տեղափոխվելով Սեգունդա Բ֊ի «Բուրգոս» ակումբ։ Մրցաշրջանը նոր ակումբում շատ հաջող ընթացավ։ 16 գնդակ 36 խաղում։ Հաջորդ մրցաշրջանը հարձակվողն անցկացրեց մեկ գլուխ բարձր ակումբում, նա տեղափոխվեց «Վալյադոլիդ», որը հանդես էր գալիս Սեգունդայում։ Մեկ ու կես մրցաշրջանում Վալյադոլիդում Արիցը 46 խաղում խփեց 20 գնդակ։ Ձմեռային տրանսֆերային պատուհանի ժամանակ Արիցը փոխեց ակումբը, տեղափոխվելով իր արդեն ծանոթ ակումբ՝ «Ատլետիկ։ Ֆուտբոլիստի երկրորդ տեղափոխությունն այդ ակումբ դարձավ ավելի քան հաջողակ, քան առաջինը։ Երկուս ու կես մրցաշրջանում Արիցը ակումբի կազմում անցկացրեց 82 խաղ խփելով 22 գոլ։
2008 թվականին, լրացավ պայմանագիրը «Ատլետիկ»֊ի հետ, և նա տեղափոխվեց «Մալյորկա», ակումբի հետ կնքելով չորս տարվա պայմանագիր։ 2010 թվականին Արից Ադուրիսը, դառնալով անցած մրցաշրջանում «Մալյորկա»֊յի լավագույն ռմբարկու տեղափոխվեց «Վալենսիա» ։ 3 տարվա պայմանագիրը վալենսիացիների համար արժեցավ 3 մլն եվրո ։
2012 թվականի ամռանն Արից Ադուրիսը նորից փոխեց ակումբը, կարիերայում արդեն երրորդ անգամ պայմանագիր կնքելով «Ատլետիկի» հետ ։
2015 թվականի օգոստոսի 14֊ին կայացավ Ատլետիկ֊Բարսելոնա խաղը, որը հաղթեց Ատլետիկը 4։0 հաշվով։ Ադուրիսը այդ խաղում խփեց 3 գնդակ և դարձավ առաջին ֆուտբոլիստը, ով վերջին 10 տարիներում ձևակերպեց հետ֊տրիկ Բարսելոնայի դարպասը։
Կարիերան ազգային հավաքականի կազմում
Բասկերի Երկրի կազմում Ադուրիսն անց է կացրել 7 խաղ, որոնցում խփել է 7 գոլ։ Դա Բասկերի ազգային հավաքականում համարվում է լավագույն արդյունքը։
2010 թվականին առաջին անգամ իր կարիերայում նա ստացավ հրավեր Իսպանիայի ֆուտբոլի ազգային հավաքական, որի ժամանակ մասնակցեց Եվրոպայի առաջնության ընտրական փուլին՝ Լիտվայի և Շոտլանդիայի հավաքականների դեմ խաղում ։
Ակումբային վիճակագրություն
2015 թվականի օգոստոսի 17֊ի տվյալներով ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ
Լուժնիկի մարզադաշտ
Լուժնիկի մարզադաշտ (ռուսերեն` стадион «Лужники»), Ռուսաստանի ազգային մարզադաշտը, որը գտնվում է մայրաքաղաք Մոսկվայում։ 81.000 նստատեղերով այն Ռուսաստանի ամենամեծ մարզադաշտն է և Եվրոպայի խոշորագույն մարզադաշտերից մեկը։ Մարզադաշտը Լուժնիկի Օլիմպիական համալիրի մասն է և տեղակայված Մոսկվայի կենտրոնական վարչական շրջանի Խամովնիկի շրջանում։ Լուժնիկի անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։
Լուժնիկին եղել է 1980 թվականի Օլիմպիական խաղերի հիմնական մարզադաշտը, որտեղ կայացել են բացման և փակման արարողությունները, ինչպես նաև մրցություններ, ինպիսիք են ֆուտբոլային մրցաշարի եզրափակիչը։ Որպես ՈՒԵՖԱ 4-րդ դասի մարզադաշտ, Լուժնիկին ընդունել է ՈՒԵՖԱ գավաթի եզրափակիչը 1999 թվականին և ՈՒԵՖԱ Չեմպիոնների լիգայի եզրափակիչը 2008 թվականին։ Մարզադաշտը նաև ընդունել է 1973 թվականի ամառային Ունիվերսիադան և 2013 թվականի Աթլետիկայի աշխարհի առաջնությունը։ Այն կհամարվի նաև 2018 թվականի աշխարհի առաջնության հիմնական մարզադաշտը ներառյալ կընդունի նաև եզրափակիչը։
Նախկինում մարզադաշտը եղել տարբեր ֆուտբոլային ակումբների տնային դաշտը, այդ թվում ԲԿՄԱ Մոսկվայի, Տորպեդո Մոսկվայի և Սպարտակ Մոսկվայի, այնուամենայնիվ ներկայումս այն չի հանդիսանում որևէ ակումբի տնային դաշտ։ Ներկայումս այն օգտագործվում է որպես Ռուսաստանի ֆուտբոլի ազգային հավաքականի տնային դաշտերից մեկը։ Մարզադաշտը նաև օգտագործվում է տարբեր սպորտային միջոցառումների և համերգների համար։ Այստեղ են կայանում Ռուսաստանի գավաթի եզրափակիչները։
Այն եվրոպայի այն քիչ հիմնական մարզադաշտերից է, որտեղ օգտագործվում է արհեստական խոտածածք համաձայն ՖԻՖԱ 2002 թվականի կանոնի։ Սակայն 2008 թվականի ՈՒԵՖԱ Չեմպիոնների լիգայի եզրափակչի համար օգտագործվել է բնական խոտածածկ ։
Տեղակայման վայր
Մարզադաշտը տեղակայված է տեղակայված Մոսկվայի կենտրոնական վարչական շրջանի Խամովնիկի շրջանում, Մոսկվայի կետնրոնից հարավ արևմուտք։ Լուժնիկի անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։ Երբ անհրաժեշտ էր գտնել ընդարձակ հողակտոր, որը լիներ կանաչ գոտում և քաղաքի տրանսպորտային քարտեզին մեծ դժվարություն չառաջացներ, ընտրվեց այս վայրը։ Ըստ ճարտարապետներից մեկի «1954 թվականի արևային գարնանային մի օր մի խումբ ճարտարապետներ և ինժեներներ, որոնք ունեին կարգադրություն նախագծել Կենտրոնական մարզադաշտ, մենք ընտրեցինք մաքուր օդով, կանաչ հատվածով մի վայր, որը համապատասխանում էր բոլոր պահանջներին» ։
Ծանոթագրություններ
Կատեգորիա:Օլիմպիական մարզադաշտեր Կատեգորիա:Ռուսաստանի ֆուտբոլային մարզասրահներ
Մարինա Միխեևա
Մարիա Իվանովնա Միխեևա (Мария Ивановна Михеева, ), կարելացի հեքիաթասաց, էպիկական երգերի կատարող։
Կենսագրություն
Ծնվել է 1884 թվականին Արխանգելսկի նահանգի Կեմսկի նահանգի Ալայարվի գյուղում (Ալոզերո) գյուղացիական ընտանիքում։ Հայրը եղել է Իվան Վասիլևիչ Կորկիևը ։
1941 թվականի ապրիլին Մարիա Իվանովնան եղել է «Ուխտինսկի հեքիաթասացների կոնֆերանսի» մասնակից, մասնակցել է Կալևալայի (1949) 100-ամյա հոբելյանի տոնակատարությանը, ելույթ է ունեցել Մոսկվայի Կարելյան արվեստի ստուգատեսում (1951)։ Կարելիայի ազատագրումից հետո վերադարձել է հայրենիք և աշխատել կոլտնտեսությունում։ Մարիա Միխեևան մահացել է 1969 թվականի մայիսի 2-ին, թաղված է Կալևալեի գերեզմանատանը։
1952 թվականին դարձել է ԽՍՀՄ գրողների միության անդամ
Պարգևատրվել է ԿԻԽՍՀ Գերագույն Խորհրդի Նախագահության պատվոգրերով։
Ժառանգություն
ՌԳԱ Կարելիայի գիտական կենտրոնի լեզվի, գրականության և պատմության ինստիտուտի արխիվում պահվում է ավելի քան 250 Հեքիաթ, ռունագրեր և երգեր, ավելի քան 400 ասացվածքներ, ասացվածքներ և հանելուկներ, որոնք գրի են առնվել Մարինա Միխեևայի պատմելով։
Հեքիաթներ պատմել և էպիկական երգեր կատարել սկսել են մանկությունից, ժողովրդական ավանդույթը փոխանցվել է տատից՝ Օ. Իևլևայից և հորից՝ Ի. Վ. Կորկկոևից (Գորկոևա)։
1946 թվականին բանահյուսագետ Վ. Յ. Եվսեևը նրանից գրի է առել մի շարք հին դիցաբանական ռունաներ՝ «Աննին մերժում է փեսացուին» («Анни отвергает жениха»), «Վյայնմյոյնին իջնում է Վիպունենի արգանդ» («Вяйнямёйни нисходит в утробу Випунена»), «Վյայնմյոյնին ազատում է արևը» («Вяйнямёйни освобождает солнце»), «Лемминкяйни на пиру в Пяйвёле», «Որմզդեղնի որս» («Охота на лося»), «Կուլերվոն ճանաչում է քրոջը» («Куллерво узнает сестру») և այլն։
Մ. Ի. Միխեևայից ձայնագրված ռունաների մի մասը հրատարակվել է 1950 թվականին «Կարելական էպիկական երգեր» գրքում, 1951 թվականին՝ է. Ս. Տիմոնենի «Կարելական ժողովրդական հեքիաթներ» ժողովածուում։
Հիշատակ
Մարիա Միխեևայի անունով փողոց է անվանակոչվել Կալևալա գյուղում։ Տունը, որտեղ ապրել է հեքիաթասացը, ճանաչվել է ճարտարապետության հուշարձան, որտեղ գտնվում է հեքիաթասացուհու թանգարանը։
Արտաքին հղումներ
Կատեգորիա:ԽՍՀՄ գրողների միության անդամներ
Մորեսկո
Մորեսկո (Moresco), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 616 մարդ (2008 թվականի տվյալներով), բնակչության խտությունը՝ 100 մարդ/կմ²։ Տարածքը կազմում է 6 կմ²։ Փոստային ինդեքս՝ 63010։ Հեռախոսային կոդ՝ 0734։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Պարնիցկոե (գյուղ, Լոխովիցայի շրջան)
Պարնիցկոե (Парницьке), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1722 թվականին։
2001 թվականի տվյալներով Պարնիցկոե գյուղում բնակվում էր 9 մարդ։ Բնակավայրը զբաղեցնում է 411 կմ² տարածք։ Բնակչության խտությունը կազմում էր 0,02 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1722 թվականին հիմնադրված բնակավայրեր
Every Breaking Wave
Ստեղծումը և ձայնագրումը
"Every Breaking Wave"-ը պետք է ներառվեր 2009 թվականի No Line on the Horizon ստուդիական ալբումում։ Rolling Stone ամսագրի հոդվածում երգի թողարկումից մի քանի շաբաթ առաջ այն անվանվել է մի սոուլ-փոփ երգ պայծառ սինթեզային ձայներով, որի համար ոգեշնչություն էր OMD-ն ։ Ինչևէ, երգը հեռացվեց ալբոմից ։ Խմբի անդամ Բոնոն նշել է խմբի փորձարարական պլանների մասին և ասել է, որ ալբոմի առաջին երգը պետք է լիներ հենց Every Breaking Wave-ը։
Երբ խումբը իրականացրեց իր U2 360° շրջագայությունը 2010 թվականի օգոստոսին, նրանք առաջին անգամ կատարեցին «Every Breaking Wave»-ը կենդանի ձևով։
Բոնոն նկարագրել է երգը որպես ինքդ քեզ ուրիշին տալու դժվարության բացատրություն։ Նա իր կրկներգի բառերով ասել է.
Տեսահոլովակ
Երգի պաշտոնական տեսահոլովակը կարճեցված է, 13 րոպե տևողությամբ կարճ ֆիլմից մնացել է 4 րոպե տևողությամբ հատված։ Ֆիլմը ցույց է տալիս Հյուսիսային Իռլանդիայի խնդիրները 1980-ական թվականներին։ ՄաքԱրդլը ալբոմը և Every Breaking Wave-ի ակուստիկ տարբերակները օգտագործել է ֆիլմում Songs of Innocence ալբոմի այլ երգերի հետ միասին։ Ֆիլմը լույս է տեսել 2015 թվականի փետրվարի 12-ին ։
Ծանոթագրություններ
Կատեգորիա:Ռոք երգեր Կատեգորիա:Իռլանդական երաժշտություն Կատեգորիա:2014 երգեր
(8119) 1997 TP25
(8119) , աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 12-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,95868 ա. մ., առավելագույնը մոտենում է 2,4503 ա. մ. հեռավորության վրա և հեռանում 3,467 ա. մ. ։ Արեգակի շուրջ մեկ ամբողջական պտույտ է կատարում 1858,85 երկրային օրվա ընթացքում, իր ուղեծրով շարժվելով միջինում 0,193668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,61° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալֆոնսինա Ստորնի
Ալֆոնսինա Ստորնի (Alfonsina Storni, ), լատինամերիկյան բանաստեղծուհի և գրող, լատինամերիկյան մոդեռնիզմի և ֆեմինիզմի առավել նշանավոր դեմքերից մեկը։
Կենսագրություն
Ստորնին ծնվել է Սալա Կապրիասկայում (Շվեյցարիա), արգենտինացի ձեռնարկատիրոջ ընտանիքում, որը որոշ ժամանակ ապրել է Շվեյցարիայում։ Դրա շնորհիվ Ալֆոնսինան սովորել է իտալերեն։ Ընտանեկան բիզնեսը Եվրոպայում չի ստացվել և Ստորնին տեղափոխվել է Արգենտինա, որտեղ Ռոսարիո քաղաքում բացել է հյուրանոց։
Վերադառնալով Ռոսարիո նա վերապատրաստվում է որպես տարրական դասարանի ուսուցիչ, ինչպես նաև համագործակցում է տեղական Mundo Rosarino, Monos y Monadas և Mundo Argentino ամսագրերի հետ։
1911 թվականին նա տեղափոխում է Բուենոս Այրես և կորչում մեծ քաղաքում։ Հաջորդ տարի ծնվում է Ալֆոնսիայի և լրագրող Կորոնդայի ապորինածին որդին՝ Ալեխանդրոն։
Չնայած ֆինանսական դժվարությունների նա 1916 թվականին կարողանում է հրատարակել «La inquietud del rosal» գիրքը, իսկ ավելի ուշ սկսել է համագործակցել Caras y Caretas ամսագրի հետ։
Որոշ ժամանակ անց Ստորնին ծանոթացել է այնպիսի գրողների հետ, ինչպիսիք են Խոսե Էնրիկե Ռոդոն (José Enrique Rodó) և Ամադո Ներվոն (Amado Nervo):